BCP ออกหุ้นกู้ 1 หมื่นลบ. ชูดอกเบี้ยสูง 4% ขายสถาบัน-รายใหญ่ 22-24 ส.ค.นี้
BCP ออกหุ้นกู้ 3 ชุด มูลค่า 1 หมื่นลบ. อายุ 3-10 ปี ชูอัตราดอกเบี้ยคงที่ 2.84-4% ขายสถาบัน-รายใหญ่ วันที่ 22-24 ส.ค.65 ขณะที่ “ทริส” ยังคงอันดับความน่าเชื่อถือ “A-“ แนวโน้มอันดับเครดิต "Stable" เพื่อนำไปเงินไปใช้เป็นเงินทุนหมุนเวียนทั่วไป
BCP ออกหุ้นกู้ 3 ชุดมูลค่า 1 หมื่นลบ. อายุ 3-10 ปี ชูอัตราดอกเบี้ย 2.84-4% ขายสถาบัน-รายใหญ่ วันที่ 22-24 ส.ค.65
24 ส.ค. 2565

บริษัท บางจาก คอร์ปอเรชั่น จำกัด (มหาชน) หรือ BCP ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ของบริษัท ครั้งที่ 1/2565 จำนวน 3 ชุด มูลค่ารวม 10,000 ล้านบาท
ชุดที่ 1 เสนอขายไม่เกิน 4,500 ล้านบาท อายุ 3 ปี อัตราดอกเบี้ยคงที่ร้อยละ 2.84 ต่อปี ชำระดอกเบี้ยทุก 6 เดือนตลอดอายุหุ้นกู้
ชุดที่ 2 เสนอขายไม่เกิน 2,000 ล้านบาท อายุ 5 ปี อัตราดอกเบี้ยคงที่ร้อยละ 3.26 ต่อปี ชำระดอกเบี้ยทุก 6 เดือนตลอดอายุหุ้นกู้
ชุดที่ 3 เสนอขายไม่เกิน 3,500 ล้านบาท อายุ 10 ปี อัตราดอกเบี้ยคงที่ร้อยละ 4.00 ต่อปี ชำระดอกเบี้ยทุก 6 เดือนตลอดอายุหุ้นกู้
โดยบริษัทจะเสนอขายหุ้นกู้ทั้ง 3 ชุด ต่อผู้ลงทุนสถาบัน และผู้ลงทุนรายใหญ่ ระหว่างวันที่ 22-24 สิงหาคม 2565 ผ่านผู้จัดการการจัดจำหน่ายหุ้นกู้ คือ ธนาคารกรุงเทพ จำกัด (มหาชน) หรือ BBL และ ธนาคารกสิกรไทย จำกัด (มหาชน) หรือ KBANK
โดยยังคงอันดับความน่าเชื่อถือของหุ้นกู้ “A-” แนวโน้มอันดับเครดิต “Stable” โดย บริษัท ทริสเรทติ้ง จำกัด เมื่อวันที่ 27 กรกฎาคม 2565  บริษัทจะนำไปเงินไปใช้เป็นเงินทุนหมุนเวียนทั่วไปจำนวน 10,000 ล้านบาทภายในปี 2566